Diari Oficial de la Generalitat Valenciana


Sumari del DOGV 3664, del 12-01-2000 (1999/10677)

ORDRE de 14 de desembre de 1999, de la Conselleria de Justícia i Administracions Públiques, per la qual es creen els premis Justícia de la Generalitat Valenciana.
------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/12/14/(1)/dof/vci/html**

### Dades del document

Número de DOGV
:   3664

Data del DOGV
:   12-01-2000

Secció del DOGV
:   I. DISPOSICIONS GENERALS

Número del document
:   1999/10858


Data del document
:   14-12-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

ORDRE de 14 de desembre de 1999, de la Conselleria de Justícia i Administracions Públiques, per la qual es creen els premis Justícia de la Generalitat Valenciana. [1999/X10893]
  
Des que es van transferir a la Comunitat Valenciana les competències en matèria de justícia, la Generalitat Valenciana ha volgut donar un impuls important a aquesta, de forma que es racionalitzen els mitjans personals i materials necessaris per a l'òptim funcionament de l'Administració de Justícia.
  
Les actuacions en matèria de Justícia des de dit traspàs de l'Estat a la Comunitat Autònoma ha suposat un acostament de la justícia al ciutadà, s'han millorat i dignificat els edificis judicials, s'ha fet un gran esforç per implantar les noves tecnologies als jutjats i tribunals. S'ha racionalitzat el servei d'assistència jurídica gratuïta i s'han creat els instituts de Medicina Legal, la qual cosa ha suposat una nova organització i centralització dels mitjans materials dels metges forenses, que es poden equiparar amb les últimes tecnologies en matèria forense.
  
Tota millora en qualsevol àrea d'actuació ha de comportar també el reconeixement als esforços a vegades anònims i normalment desinteressats de les persones i institucions que treballen en dit àmbit.
  
És per això que la Generalitat Valenciana pretén instaurar quatre premis que suposen el reconeixement de les persones o institucions que s'hagen distingit en la millora de l'administració de Justícia en la Comunitat Valenciana.
  
Per tot això, en ús de les facultats atribuïdes pel Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, l'article 35 de la Llei 5/1983, de 30 de desembre, de Govern Valencià, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Es creen els premis Justícia de la Generalitat Valenciana, per tal de reconèixer i premiar públicament aquelles persones físiques i jurídiques, ja siguen de naturalesa pública o privada, que des d'un àmbit personal, laboral, social, institucional o cultural, han destacat pel seu esforç en la millora i en la prestació del servei de l'Administració de Justícia.
  
Article 2
  
Les propostes per a la concessió dels premis podran formular-se fins al 15 de setembre de cada any:
  
a) Per iniciativa del conseller de Justícia i Administracions Públiques.
  
b) Per proposta raonada d'institucions, col·legis professionals, associacions, universitats o entitats de reconegut prestigi que tinguen relació amb la justícia.
  
Article 3
  
Els premis Justícia, s'atorgaran anualment amb motiu de l'obertura de l'any judicial.
  
La primera edició dels premis serà l'any 2000.
  
Article 4
  
El nombre de premis que es concediran anualment per a tot l'àmbit de la Comunitat Valenciana serà de quatre.
  
Article 5
  
Podran ser premiades tant persones físiques com jurídiques, ja siguen de naturalesa pública o privada.
  
Article 6
  
El premi consistirà en una placa commemorativa amb l'anagrama de la Generalitat Valenciana i 500.000 PTA.
  
Article 7
  
El jurat que designarà, entre les persones o entitats proposades, les guanyadores, estarà format per:
  
President: el conseller de Justícia i Administracions Públiques.
  
Vicepresident: el president del Tribunal Superior de Justícia.
  
Vocals:
  
La secretària general de la Conselleria de Justícia i Administracions Públiques.
  
El director general de Justícia.
  
Un representant designat pel Consell Superior dels Col·legis d'Advocats.
  
Un representant designat pel Consell Superior dels Col·legis de Procuradors.
  
Secretari: el cap d'Àrea de Justícia.
  
DISPOSICIONS FINALS
  
Primera
  
S'autoritza el director general de Justícia per a dictar totes les disposicions que siguen necessàries per a l'aplicació i desenrotllament de la present ordre.
  
Segona
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 14 de desembre de 1999
  
El conseller de Justícia i Administracions Públiques,


Còpia Permalink ELI